text: Contador skrev autografer i Fredericia
  12 august 2011 kl. 13.15
  Cykel-fans stod i kø, da den tredobbelte Tour de France vinder Alberto Contador fredag eftermiddag skrev autografer i Brørup Sparekasse  i Fredericia.
  I aften deltager Saxo Bank SunGard-rytteren i et gadeløb i Herning - og på vejen kom cykelstjernen forbi Brørup Sparekasse i Fredericia. Brørup Sparekasse ejes af SAXO Bank, der er sponsor for Contadors cykelhold.
  Den 28-årige specialist i etapeløb, Alberto Contador,  har med tre sejre i verdens største cykelløb, Tour de France, to sejre i Giro d?Italia og en sejr i Vuelta A Espana markeret sig som en af de helt store stjerner  i den professionelle cykelverden. Sidste år valgte spanieren at skifte Astana-trikoten ud med en tilværelse som kaptajn på det danske cykelhold Saxo Bank-SunGard.
  Holdet ejes af Bjarne Riis, der også var med i Fredericia i dag.
  